
OBRAZLOŽENJE FINANCIJSKOG PLANA ZA PERIOD 2027.-2029. GODINE

Prihodi i primici

Na kontu 6711 Prihodi iz nadležnog proračuna za financiranje poslovanja u sklopu redovne djelatnosti planiran je veći iznos sredstava u 2027. godini u odnosu na 2026. godinu i to 1.319.600,00 EUR. Najveći razlog tomu je rast plaća u javnim službama kroz godine zbog rasta troškova plaća u javnim službama.
Na kontu 6711 i 6712 planirana su sredstva u iznosu od 896.335,00 EUR za područje programske djelatnosti od čega se 160.135,00 EUR odnosi na nabavu nefinancijske imovine (otkup muzejske građe, kupnja računalne opreme i opreme za čuvaonice muzejskih zbirki).
Na kontu 6614 su planirana sredstva iz vlastitih izvora u iznosu od 4.000,00 EUR što se odnosi na prodaju proizvoda (publikacije, knjige, suveniri i slično).
Na kontu 6615 planirana su vlastita sredstva u iznosu 13.000,00 EUR što se odnosi na vodstva, radionice, gostovanja naših izložbi u drugim muzejima i sl. 
Na kontu 6526 su iz ostalih izvora planirana sredstva u iznosu 5.000,00 EUR, a što se odnosi na prodaju ulaznica posjetiteljima u muzeju.
Na kontu 6526 za pomoći od grada i županije u 2026. godini planirana sredstva u iznosu od 5.500,00 za sufinanciranje izložbi, programa i aktivnosti uz financiranje od strane Grada Osijeka te Osječko-baranjske županije.






Rashodi i izdaci

Iz proračuna je za 2027. godinu planiran iznos od 2.218.635,00 EUR namijenjen financiranju rashoda redovne i programske djelatnosti. Najznačajniji rast rashoda u ovom dijelu troškova odnosi se na troškove plaća i ostala materijalna prava djelatnika, što je izravna posljedica rasta osnovice i koeficijenata u javnim službama. Uz navedeno, povećanje sredstava uvjetovano je i proširenjem programske djelatnosti, prvenstveno zbog realizacije programa 'Izrada dokumentacije za rekonstrukciju i prenamjenu zgrade na Trgu sv. Trojstva 5 i 6', koji je od iznimne važnosti za dugoročni razvoj i rad u predstojećem proračunskom razdoblju.
Na kontu 3111 su planirana sredstva u iznosu od 947.000,00 EUR. U obzir je uzeto povećanje minulog rada za djelatnike, napredovanja radnih mjesta te zadnje povećanje osnovice.
Na kontu 3121 Ostali rashodi za zaposlene planirana su sredstva u iznosu 30.000,00 EUR za djelatnike i to za isplatu božićnice 300 EUR, uskrsnice 100 EUR, dara za djecu do 15 godina starosti 100 EUR, regresa 300 EUR i jubilarne nagrade.
Na kontu 3212 su planirana sredstva u iznosu od 24.000,00 EUR koji se prvenstveno odnose za naknade za prijevoz djelatnika s posla i na posao.
Na kontu 3237 planirano je 23.000,00 EUR koji se odnose najvećim dijelom na usluge studentskog centra za studente koji rade u Suvenirnici. Također, uključene su i usluge prijepisa, prijevoda, lekture i slično, kao i agencija.
Na kontu 3239 planirano je 23.000,00 EUR što se odnosi na grafičke i tiskarske usluge za izložbe i slično te za usluge čuvanja imovine i osoba (zaštita od požara i zaštita na radu te zaštitarske usluge tijekom određenih događanja u muzeju).
Za programsku djelatnost iz proračuna je planirano 896.335,00 EUR.
Sredstva na kontu 3237 (Intelektualne i osobne usluge) za 2027. godinu planirana su u ukupnom iznosu od 103.792,00 EUR, a najvećim se dijelom odnose na realizaciju središnje izložbe povodom obilježavanja 150 godina Muzeja Slavonije. Navedeni iznos namijenjen je za pokriće troškova dizajna i vizualnog identiteta izložbe, lektoriranja tekstova, prijevoda sažetaka i općih legendi na engleski i njemački jezik, produkcije video projekcija i ostalih digitalnih sadržaja te izrade izložbenih silueta.


Sredstva na kontu 3239 (ostale nespomenute usluge) za 2027. godinu planirana su u ukupnom iznosu od 573.655,00 EUR u svrhu realizacije ključnih kapitalnih i programskih ciljeva ustanove. Najveći dio navedenih sredstava namijenjen je za izradu projektno-tehničke dokumentacije za rekonstrukciju i prenamjenu zgrade na Trgu sv. Trojstva 5 i 6, što predstavlja strateški preduvjet za buduće investicije i dugoročni razvoj muzeja. Preostali dio proračunskih sredstava na ovom kontu raspoređen je na troškove opremanja muzejskih čuvaonica, provođenje nužnih mjera restauracije muzejske i knjižnične građe te sufinanciranje tehničke realizacije izložbe povodom obilježavanja 150 godina Muzeja Slavonije.

Sredstva na kontu 4221 (Računala i računalna oprema) planirana su u ukupnom iznosu od 52.485,00 EUR u svrhu modernizacije informatičke infrastrukture i podizanja učinkovitosti poslovanja ustanove. Primarna namjena ove nabave je osiguranje NAS (Network Attached Storage) uređaja, koji će funkcionirati kao centralni serveri za pohranu i obradu digitalizirane dokumentacije. 

Na kontu 4227 planirano je 89.750,00 EUR za nabavu opreme za čuvaonice muzejskih zbirki radi unapređenja uvjeta pohrane, zaštite i očuvanja muzejske građe. Nabavom specijalizirane opreme osigurat će se sigurnije i funkcionalnije čuvanje muzejskih predmeta, bolja organizacija prostora te usklađenost sa suvremenim standardima preventivne zaštite kulturne baštine
Na kontu 4243 planiran je otkup muzejske građe u iznosu 17.900,00 EUR. Program otkupa muzejske građe usmjeren je na sustavno prikupljanje, očuvanje i prezentaciju muzejske građe koja je od povijesnog, kulturnog, znanstvenog i umjetničkog značaja za grad Osijek, Slavoniju i Baranju te šire nacionalno nasljeđe. Otkupom se nadopunjuju postojeće muzejske zbirke, ispunjavaju istraživačke, izložbene i edukativne potrebe muzeja te osigurava očuvanje predmeta.












Ukupne i dospjele obaveze

	
	Stanje obveza na dan 31.12.2025.
	Stanje obveza na dan 30.06.2026.

	Ukupne obveze
	108.004,20
	131.803,31

	Dospjele obveze
	0,00
	0,00



Muzej Slavonije je tijekom godine uspješno podmirivao svoje obveze te na datum 30.06.2026. godine nije imao evidentiranih dospjelih obveza. Sve nedospjele obveze u iznosu od 131.803,31 EUR dospjele su na naplatu i u potpunosti su podmirene tijekom srpnja 2026. godine. Navedene obveze odnosile su se na rashode poslovanja te međusobne obveze subjekata općeg proračuna, pri čemu se najznačajniji dio odnosio na obveze za zaposlene, odnosno plaće za lipanj 2026. godine, a potom na obveze za intelektualne i osobne usluge.

 U Osijeku, 09.10.2026.
Ravnateljica:
Zdenka Predrijevac




 

